Обобщение на учредителна среща на Секторния съвет за електрическа мобилност

20.02.2019 г.

10:00-12:00 ч.

Българска стопанска камара

Участници:....

Обща дискусия и представяне

Всички участници се обединиха около мнението, че форматът на съвета е добра практика за взаимодействие между разнообразни заинтересовани страни и институции, който може да бъде използван като модел и за други тематични области и специално за подобряване на качеството на професионалното образование. Отбеляза се големият напредък на инициативата, предхождаща формирането на съвета, която в рамките на 3 години успя да оформи работещо партньорство с реални измерими резултати в пет професионални гимназии в страната.

Всички участници в съвета заявиха готовността си активно да се включват в бъдещите дейности и да си сътрудничат и подкрепят взаимно.

Приоритети за работа на ССЕМ през следващите 6 месеца

**Административни въпроси**

* Издаване на заповед на министъра за свикване на заседание на ССЕМ;
* Финализиране на текста на вътрешния правилник за дейността на ССЕМ;
* Насрочване на дата за първо заседание.
* Комуникиране с други институции и организации от името на ССЕМ, с цел постигане на по-голям ефект.
1. **Подобряване на материална база**

Дейности:

* Продължаване на усилията за намиране на целево финансиране за подобрение на материалната база за обучение по електромобилност;
* Членовете на съвета да се включат с предложения по време на общественото обсъждане на Националната програма на МОН - срок до 04.03.2019 г.;
* Кандидатстване на гимназиите по Националната програма в сътрудничество с ИКЕМ, БСК и бизнеса - координирано от Огнян Манолов.

Идеи:

* Създаване на учебен център в бизнеса, който да бъде посещаван от ученици от професионалните гимназии;
* Споделяне на оборудване между гимназиите на регионален принцип - мобилни/модулни технологии, които да се ползват от повече от една гимназия на ротационен принцип:
	+ Бизнес възможност - отдаване на тези модули под наем на ЦПО.

**2. Информационна кампания за популяризиране на образованието по електрическа мобилност**

Дейности:

* Участие на ССЕМ - Огнян Манолов в среща за информационна кампания в МОН на 25.02.2019 г. и представяне на резултатите и идеите от срещата на ССЕМ;
* Продължаване на посещения от страна на ИКЕМ и бизнеса в гимназиите с цел промотиране на електрическата мобилност и демонстрация на електрически автомобили.

Идеи:

* Запитване към общини за използване безвъзмездно на билбордове и рекламни постери в градовете за промотиране на професионалното образование и в частност специалностите за електрическа мобилност.
* Бизнесът да сподели възможности за конкретни работни позиции, които могат да заемат завършилите специалностите за електрическа мобилност
	+ Интервюта с вече започнали специалисти, които са завършили специалността;
* Партньорство с БНТ за документален филм за професионалното образование и реализацията на завършилите;
* Влизане в часовете на учениците от основното образование за разговор за електрическата мобилност - например в часове по физика;
* Дни на отворени врати във фирми, които наемат подобни специалисти.

**3. Актуализиране на изпитни програми**

* Участие на представители на гимназиите

**4. Процедура за въвеждане на специалност с очакван недостиг**

* Процесът ще бъде координиран от г-жа Ваня Тивидошева през август

ДРУГИ ПРИОРИТЕТИ

**5. Търсене на възможности за финансиране на дейността на ССЕМ, за да е по-устойчив форматът**

**6. Връзка на темите електромобилност и киберсигурност**

**7. Продължаване на добрата практика за квалификация на учители**

**8. Партньорства с други организации**